b'\n_START_ARTICLE_\nA\xc5\xa1er (pleme)\n_START_SECTION_\nSvetopisemska pripoved\n_START_PARAGRAPH_\nKo so izraelska plemena osvojila ves Kanaan, je Jozue zemljo razdelil dvanajstim izraelskim plemenom. Biblicist Kenneth Kitchen trdi, da se je to zgodilo malo po letu 1200 pr. n. \xc5\xa1t. Sodobni zgodovinarji so soglasni, da se izraelsko osvajanje, kot ga opisuje Juzue, nikoli ni zgodilo._NEWLINE_Jozue je plemenu A\xc5\xa1er dodelil zahodno in obalno Galilejo, regijo z relativno nizkimi temperaturami in veliko de\xc5\xbeja in zato najbolj rodovitno regijo v Kanaanu. V njej so bili bogati pa\xc5\xa1niki, gozdnati hribi in sadovnjaki. Regija kot taka je bila zelo uspe\xc5\xa1na in znana po olj\xc4\x8dnem olju._NEWLINE_Od Jozuetove osvojitve Izraela do ustanovitve Prvega izraelskega kraljestva okoli leta 1050 pr. n. \xc5\xa1t. je bilo pleme A\xc5\xa1er del ohlapne zveze izraelskih plemen brez centralne vlade. V obdobjih kriz so plemena vodili ad hoc izbrani voditelji, znani kot sodniki. Izraelska plemena so se zaradi vedno ve\xc4\x8djega strahu pred vdorom Filistejcev odlo\xc4\x8dila, da bodo ustanovila mo\xc4\x8dno centralizirano kraljestvo, ki bi bilo sposobno odbiti njihov napad. Kraljestvu s prvim kraljem Saulom so se pridru\xc5\xbeili tudi A\xc5\xa1erji. Po Saulovi smrti so vsa plemena, razen Judejcev, ostala zvesta Saulovi vladarski hi\xc5\xa1i oziroma njegovemu nasledniku I\xc5\xa1 Bo\xc5\xa1etu. Po I\xc5\xa1 Bo\xc5\xa1etovi smrti so se A\xc5\xa1erji pridru\xc5\xbeili zvezi severnih izraelskih plemen pod vodstvom judejskega  kralja Davida, ki je ponovno zdru\xc5\xbeil vsa izraelske plemena. _NEWLINE_Ko je okoli leta 930 pr. n. \xc5\xa1t. na prestol pri\xc5\xa1el Davidov vnuk Roboam, so se  severna plemena odcepila od Davidove hi\xc5\xa1e in reformirala Izraelsko kraljestvo v Severno kraljestvo. A\xc5\xa1erji so bili v tem kraljestvu do okoli 723 pr. n. \xc5\xa1t., ko je kraljestvo osvojila Asirija in deportirala njegove prebivalce. Od takrat se pleme A\xc5\xa1er \xc5\xa1teje za eno od desetih izgubljeni izraelskih plemen. _NEWLINE_V Novi zavezi sta prerokinja Ana in njen o\xc4\x8de Fanuel opisana kot pripadnika plemena A\xc5\xa1er.\n_START_SECTION_\nOzemlje\n_START_PARAGRAPH_\nOzemlje, naseljeno z izraelskimi plemeni, je dobro znano, natan\xc4\x8dne velikosti posameznih ozemelj in meja med plemeni pa se iz podatkov v Tori ne da dolo\xc4\x8diti. Mogo\xc4\x8de je celo, da A\xc5\xa1erji niso \xc5\xbeiveli na strnjenem ozemlju.  Mesta, ki jih omenja Tora, in mesta, ki so jih odkrile sodobne raziskave, so raztresena na velikem ozemlju in nimajo zna\xc4\x8dilnosti kompaktnega in natan\xc4\x8dno dolo\xc4\x8denega plemenskega ozemlja. Vse ka\xc5\xbee, da so A\xc5\xa1erji imeli dobre stike s trgi v Feniciji, po drugi strani pa so bili precej izolirani od drugih izraelskih plemen. Razen tega se zdi, da niso veliko prispevali k sovra\xc5\xa1tvu med Kanaanci in drugimi plemeni, ki ga omenja Tora na primer v vojni med izraelskim kraljem Barakom in kanaanskim generalom Sisero. Kriti\xc4\x8dni znanstveniki domnevajo, da so bili A\xc5\xa1erji zdru\xc5\xbeenje ve\xc4\x8d klanov, ki je bilo vklju\xc4\x8deno v izraelsko plemensko zvezo, vendar ni bilo nikoli vklju\xc4\x8deno v njihovo politi\xc4\x8dno telo.\n_START_SECTION_\nIzvor\n_START_PARAGRAPH_\nPo Tori so pleme tvorili potomci svetopisemskega A\xc5\xa1erja, osmega Jakobovega sina, po katerem so prevzeli ime._NEWLINE_Kriti\xc4\x8dni znanstveniki na trditev gledajo kot na eponimsko metaforo. A\xc5\xa1er je bil eden od dveh sinov Zilpe, prvotno slu\xc5\xbeabnice Lee. Drugi sin je bil Gad. Kriti\xc4\x8dni znanstveniki menijo, da so avtorji posku\xc5\xa1ali pokazati, da A\xc5\xa1er in Dan nista bila izklju\xc4\x8dno izraelskega porekla.\n_START_SECTION_\nArheolo\xc5\xa1ki dokazi\n_START_PARAGRAPH_\nNa pribli\xc5\xbeno istem ozemlju, na katerem je \xc5\xbeivelo pleme A\xc5\xa1er, je v 14. stoletju pr. n. \xc5\xa1t. \xc5\xbeivela skupina, ki je v egip\xc4\x8danskih dokumentih omenjena kot Aseru. Njeno ena\xc4\x8denje s plemenom A\xc5\xa1er bi bilo s stali\xc5\xa1\xc4\x8da, da se je odhod Izraelcev iz Egipta zgodil proti koncu hi\xc5\xa1kega obdobja, povsem verjetno, vendar se ne ujema z mnenji, da se je to zgodilo v 13. stoletju pr. n. \xc5\xa1t.'